De Säger-Richard hät immer originelle Iifäll oder Sprüch parat g'het. Ich hab bloß die meischte devu vergesse. Aber wenn ich jetzt als am Fasnetmäntig unsern Umzug aaguck,  no stell ich mir manchmol vor, er wär au debii un tät sini Kommentare abgebe. Ich mon deno als, ich tät en höre, wie'ner zumene flotte Narro mit eme alte Morbili am Ärmel sage tät:  "Los emol Maschgere, des isch jo scho reächt, dass du dich um die alte Wiiber kümmeresch, aber merksch nit, dass des Morbili a dim Ärmel so gar nint mit somene stolze Lackaff wie du aafange kaa?".   Un zu selem Morbili tät er wahrscheinlich gage: "Häsch denn no nit g'schnallt, dass din  g'schnigelte Narro mit sim elegante Sebel ällewiil nu Auge für so jungi Altvillingerinne-Mäschgerli hät. Bimene alte Suribel-Stachi wär so oni wie du besser ufg'hobe, au wenn er no so en grantige Typ wär".  Waner zu dene Altvillinger Maidli sage tät, wo ohni Scheme mit ihrem Narro doher stolzieret oder wo mit ere Scheme vor em G'sicht vorne ruus bim Narresome mit de Scheesewägili marschieret - so wie n'ich s'letscht Johr zwei g'sene hab - sel ka mer sich vorstelle.  Un wenn ich als so en Suribel-Narro  sieh - mittlerweil giit's jo gnueg vu dene - fallt mir immer die G'schicht ii, wo ich i de 70er Johr selber mol als Narro mit Rolle und ere Suribelscheme uf de Gass unterwegs war. Er hät mich domols mitleidig aaguckt und g'mont: " Maschgere, ich mon bi dir dehom, hät's z'wenig Spiegel. Wenn dich nämlich dodrin mol aagucke dätsch, no könnt'sch merke, dass de mit dim grantige Lätsch no lang kon stolze Narro bisch, au wenn dir Rolle naaduesch un monsch, wege dene wär'sch scho on. Ä kleine Pelerine oder au e  Stachihemd tät dir besser schtau. Un wenn de wieder emol is Häs gosch, no überlegsch der vorher, als wa du laufe wit".